3,2,1 Cinta

**3,2,1 Cinta** merupakan sebuah filem komedi romantik Malaysia 2011 yang mula ditayangkan di pawagam pada 16 Jun 2011. Filem arahan Azhari Zain ini menampilkan Farid Kamil, Diana Amir dan Pierre Andre sebagai pelakon utama filem ini.

## Plot
MENGISAHKAN Sam, anak gadis yang berpewatakan kasar seperti lelaki yang baru sahaja berpindah untuk menyambung pelajaran di sebuah kolej. Dia bertemu semula dengan kawan baik semasa sekolah iaitu Fariz di situ. Dalam masa yang sama, Sam mula ditakut-takutkan dengan fakta bahawa dengan sikap kasarnya itu, dia akan ditakuti oleh semua lelaki dan dia akan bersendirian sampai mati.

Ini Secara kebetulan, Sam terserempak dengan Nazril, lelaki idaman seluruh kolej. Dia tercabar dengan sikap Nazril yang hanya melayan perempuan cantik sahaja menyebabkan dia tekad untuk memikat Nazril. Pelbagai peristiwa yang melucukan dan romantis berlaku sepanjang usaha Sam untuk memikat Nazril termasuk cuba merubah penampilan dan sikap kasarnya. Dalam masa yang sama, hubungan Sam dengan bapa tirinya dan adik tirinya, Mimi juga semakin pulih dan erat. Akhirnya, Nazril jatuh cinta dengan kesungguhan Sam apabila Sam sanggup membantunya untuk menguruskan rumah anak yatim yang dibinanya.

Sam juga sanggup mengajar anak-anak yatim itu dengan caranya yang tersendiri. Namun, rupa-rupanya Fariz selama ini menyintai Sam dalam diam. Fariz meluahkan perasaannya pada Sam. Sam yang keliru dengan luahan Fariz itu cuba berfikir kembali tentang perasaan dirinya terhadap Fariz dan Nazril. Dan ketika Nazril pula meluahkan perasaan kepada Sam, Sam sedar dan yakin siapa sebenarnya yang harus dipilihnya

## Pelakon

* Farid Kamil sebagai Nazril, pelajar senior Unisel yang menjadi kegilaan para pelajar perempuan. Mengambil ramai anak-anak yatim menjadi adik-adik angkatnya atas tragedi kemalangan yang meragut nyawa ibubapa serta adik perempuannya.
* Diana Amir sebagai Sam/Aishah, pelajar kolej 'tomboi' yang sering bertukar kolej atas masalah yang selalu ditimbulkannya sendiri. Pada mulanya tertarik kepada Nazril, tetapi perasaannya beralih kepada Fariz setelah menyedari kawan baiknya itu menyimpan perasaan kepadanya serta pengorbanannya 'extend' semester semata-mata kerana menunggunya mendaftarkan diri sebagai pelajar kolej yang sama tempat Fariz belajar.
* Pierre Andre sebagai Fariz, kawan baik Sam yang menyimpan perasaan kepada Sam. Berkorban 'extend' semester kerana menunggu Sam mendaftarkan diri masuk Unisel demi memastikan Sam tidak menimbulkan masalah lagi di kolej barunya.
* Mustapha Kamal sebagai Pak Cik Azmi, bapa tiri Sam dan bapa kandung Mimi. Ikhlas menjaga Sam dan menyayangi Sam seperti anak sendiri setelah kematian kedua ibubapa Sam.
* Ruzaidi Abdul Rahman sebagai Ayah kandung Sam. Meninggal dunia sewaktu Sam berusia 12 tahun. 
* Zila Bakarin sebagai Ibu Sam, meninggal dunia ketika Sam berusia 15 tahun.
* Mak Wan sebagai Mak Wan, pembantu rumah yang bekerja di rumah Sam sejak Sam masih kecil.
* Sheila Mambo sebagai Kak Zah, penjaga kaunter pendaftaran kolej tempat Fariz, Sam, Nazril dan Mimi belajar.
* Faith Zakie sebagai Mimi, adik tiri Sam yang ikhlas menyayangi kakak tirinya walaupun kakak tirinya tidak melayannya sebagai seorang adik. Pelajar kolej Unisel dan rakan sekelas Nazril.
* Feeya Iskandar sebagai Mira, pelajar Unisel yang tergila-gilakan Nazril.
* Adey Syafrien sebagai Adey, kawan baik Nazril
* Zul Handy Black sebagai Pengawal Keselamatan Unisel.
* Zubir Mohd Yunus sebagai Cik Zubir, ketua program course journalism di Unisel.

## Siaran filem
Di Malaysia, ia ditayangkan pada 10 Disember 2014, melalui Astro Warna dan Astro Citra (dalam filem) pada 10:00 malam. Semasa pembuatan semula malaysia, 3,2,1 Cinta.

## Lihat juga
* Filem Malaysia tahun 2011

## Rujukan

## Pautan luar
*